La Falla Espartero celebra la seua XIV Espartero Biker
2025-07-24

El pròxim diumenge 25 de setembre, la Falla Espartero- Mestre Plasència de Burjassot celebrarà la seua tradicional matinal motera. Des de primera hora del matí, les motos inundaran el carrer Espartero i adjacents en la “XIV Espartero Biker” en la qual es col·laborarà, solidàriament, amb Aspau, Associació projecte Autisme.

Durant la trobada d’enguany no faltarà la música, els sortejos, un mercadet i, com no, el gran ambient que caracteritza aquesta gran concentració motera. A més, l’associació posarà una parada en la qual duran a terme activitats per als xiquets i les xiquetes presents i, des de la Falla, s’organitzarà un passeig en les motos perquè els més menuts gaudisquen també de la passió per les dues rodes.

El preu de la inscripció és de 10€ i el telèfon de contacte per a realitzar-la és el 637 868 697. La jornada comptarà també amb l’actuació de la banda “The Wanderers”.